b'\n_START_ARTICLE_\n10-Yard Fight\n_START_SECTION_\nMod de joc\n_START_PARAGRAPH_\nJocul este privit dintr-o perspectiv\xc4\x83 sus-jos, iar imaginea se deplaseaz\xc4\x83 pe vertical\xc4\x83. Juc\xc4\x83torul nu selecteaz\xc4\x83 sportivii pentru posturile ofensive sau defensive. \xc3\x8en atac, juc\xc4\x83torul prime\xc8\x99te doar mingea din snap \xc8\x99i \xc3\xaencearc\xc4\x83 s\xc4\x83 fug\xc4\x83 cu un quarterback, arunc\xc3\xa2nd mingea la un running back sau la un primitor aflat la distan\xc8\x9b\xc4\x83 mai mare. \xc3\x8en ap\xc4\x83rare, se poate alege unul din doi juc\xc4\x83tori care pot fi controla\xc8\x9bi, \xc3\xaen timp ce calculatorul \xc3\xaei manevreaz\xc4\x83 pe ceilal\xc8\x9bi. De asemenea mingea poate fi degajat\xc4\x83 (punt) sau poate avea loc un field goal._NEWLINE_10-Yard Fight are cinci nivele de dificultate; de la cel mai u\xc8\x99or la cel mai dificil: liceu, facultate, profesionist, playoff \xc8\x99i Super Bowl. Dac\xc4\x83 juc\xc4\x83torul c\xc3\xa2\xc8\x99tig\xc4\x83 ambele reprize \xe2\x80\x9eaccelerate\xe2\x80\x9d de 30 de minute la un nivel mai u\xc8\x99or, acesta avanseaz\xc4\x83 la urm\xc4\x83torul nivel de dificultate.\n_START_SECTION_\nPorturi\n_START_PARAGRAPH_\nJocul arcade a avut \xc8\x99i o versiune pentru Nintendo Entertainment System creat\xc4\x83 de Irem \xc3\xaen Japonia, iar apoi distribuit\xc4\x83 \xc3\xaen America de Nord \xc8\x99i \xc3\xaen Europa de Nintendo \xc3\xaen 1985. De asemenea, tot Irem a creat o versiune pentru calculatorul MSX, \xc3\xaens\xc4\x83 exclusiv \xc3\xaen Japonia.\n_START_SECTION_\nDiferen\xc8\x9be \xc3\xaentre versiunile arcade \xc8\x99i NES\n_START_PARAGRAPH_\nSimilare din punct de vedere grafic, exist\xc4\x83 c\xc3\xa2teva diferen\xc8\x9be fundamentale \xc3\xaentre versiunea arcade \xc8\x99i cea NES. Versiunea arcade dore\xc8\x99te s\xc4\x83 simuleze doar ofensiva, cu echipa \xc3\xaencerc\xc3\xa2nd s\xc4\x83 marcheze un touchdown, ceea ce l-ar conduce pe juc\xc4\x83tor spre urm\xc4\x83torul nivel. Versiunea NES a fost creat\xc4\x83 pentru a se permite controlul at\xc3\xa2t asupra defensivei, c\xc3\xa2t \xc8\x99i asupra ofensivei, precum \xc8\x99i un mod pentru doi juc\xc4\x83tori.\n_START_SECTION_\nPrimire \xc8\x99i critic\xc4\x83\n_START_PARAGRAPH_\nPittsburgh Post-Gazette l-a numit \xe2\x80\x9epatriarhul jocurilor cu fotbal american\xe2\x80\x9d. Adam Duerson de la Sports Illustrated a declarat c\xc4\x83, de\xc8\x99i nimeni nu \xc8\x99i-l aminte\xc8\x99te sau spune c\xc4\x83 este grozav, este important deoarece a scos jocurile cu fotbal din epoca Atari, fiind un simplu precedent pentru viitoarele jocuri ale acestui gen. Adam Swiderski de la UGO Networks l-a numit \xe2\x80\x9ecu totul avansat\xe2\x80\x9d \xc3\xaen compara\xc8\x9bie cu jocurile cu fotbal din anii anteriori. A ad\xc4\x83ugat c\xc4\x83, de\xc8\x99i are un aspect bun \xc8\x99i o coloan\xc4\x83 sonor\xc4\x83 de calitate, nu se joac\xc4\x83 precum \xe2\x80\x9efotbalul american adev\xc4\x83rat\xe2\x80\x9d. Nick Chordas de la The Columbia Dispatch a spus c\xc4\x83 jocuri era realist pentru acea perioad\xc4\x83 \xc8\x99i c\xc4\x83 juc\xc4\x83torii arat\xc4\x83 ca ni\xc8\x99te oameni adev\xc4\x83ra\xc8\x9bi. N-Sider l-a numit mai degrab\xc4\x83 un joc de curse dec\xc3\xa2t un joc de fotbal. Totu\xc8\x99i, autorul Bj Klein, l-a numit mai pu\xc8\x9bin realist dec\xc3\xa2t Tecmo Bowl. The Jorunal News l-a numit un \xe2\x80\x9eclasic nemuritor\xe2\x80\x9d.'